241 
2, CERASTIÜM. 
De smukke og ejendommelige skulpturforhold, som vi 
finde hos frøene i Nellikeplanternes orden , kan det vel for 
en væsenlig del tilskrives, at frøene af et temmelig stort 
antal arter i denne orden ere ikke alene nøjagtigt beskrevne 
og til dels fortrinligt afbildede (sml. f. eks. Willkomm, 
Icônes et descript. pl. etc. vol. I) men også hist og her 
tagne til indtægt for slægternes og arternes diagnostik, 
hvortil de netop i denne familie, fremfor i mange andre, 
synes fortrinligt at egne sig. Forinden imidlertid en mere 
fuldstændig gennemført anvendelse af de fra frøene hentede 
karakterer kan ventes opnået, må der dog endnu skaffes en 
del materiale til veje ved en omhyggelig iagttagelse, sammen- 
ligning og beskrivelse af de arters frø, som enten ere util- 
strækkeligt eller aldeles ikke beskrevne. 
Hvad særligt Alsinaceæ angår, da finde vi, selv hos 
så udmærkede og nøjagtige fytografer som Koch, Fries, 
Grenier, Doell, Garcke o. fl. kun sparsomme oplysninger 
om dette punkt hos de fleste slægter i denne familie, idet 
frøenes bygning kun undtagelsesvis og for enkelte arters 
vedkommende er omtalt. Reichenbach har (Ic. fl. Germ, 
vol. V) afbildet frøene hos en stor del Alsinaceæ, men de 
fleste ere uheldigvis så svagt forstørrede, at de ikke egne 
sig til grundlag for en nøjagtig beskrivelse. Det fuld- 
stændigste materiale i denne retning skyldes Fenzl, som 
(i Ledeb. Fl. Ross. I) har givet vigtige oplysninger om frøene 
hos flere slægter af Alsinaceæ, især Stellaria, Alsine og en del 
arter af Cerastium. 
Der savnes altså ganske vist ikke flere værdifulde bidrag, 
også foruden de ovenfor nævnte, til denne opgaves løsning, 
men at samle disse, i mange forskellige værker spredte, bidrag, 
og supplere det endnu manglende vil først kunne ventes nået 
ved fleres forenede bestræbelser. Som et lidet bidrag hertil 
har jeg undersøgt og på den medfølgende tavle (I) ladet af- 
bilde frøene af 5 indenlandske Cerastium -arter (fig. 16-24). 
De fleste forfattere af de talrige floristiske værker, jeg 
har gennemgået for at se, hvad der herom måtte være 
Botanisk tidsskrift. IV. \Q 
